આમ દરેક વખતે તરૂલતાબેન કોઈ વસ્તુની બદલીમાં જ રૂપિયા લેતાં. આ તો કાપડની દુકાન બહુ ચાલતી નહોતી અને સુનીલને ઓઈલએંજિન બનાવવાની લાઈન હાથ લાગી ગઈ અને એ ફળી એટલે એ કમાવા લાગ્યો. વર્ષોથી ભાડાના મકાનમાં રહેતા તરૂલતાબેનને દીકરાએ શહેરના છેવાડે આવેલી સોસાયટીમાં નવો બંગલો અપાવ્યો હતો ત્યારે દિયર-દેરાણીને રહેવા બોલાવી પાંચ-પાંચ જોડી કપડાં અને સોનાનો અછોડો આપ્યાં હતાં. ત્યારે બંને કેવા ખુશ થયા હતાં! અને આજે….